סתם יום של חול
סתם יום של חול; עם בוקר כחול,; בלי חג ומחול,; בלי חצוצרות ותוף.; כלום לא קרה,; אבל נערה; חייכה, בעברה; פרח לקטוף; שם, על החוף; יום רגיל, עם אור וגיל פשוטים כפת של לחם,; יום נשוק בסאון השוק וגעש המדרכת,; יום גבוה ונישא; עד גגות חבלי כביסה; ומחספס כאספלט שבכבישים.; אך מוזר איך יום כזה; מתפעם לו בחזה; ומתנוצץ בעיני האנשים.; סתם יום של חול; עם בוקר כחול,; בלי חג ומחול,; יום בין ימים שווים.; אור לא גבר,; אבל בפרבר; עבר הדוור; עם מכתבים; לאוהבים.; יום עמל מרציף נמל עד ארובות חרושת,; יום בהיר מקצות העיר ועד מכרות נחושת,; יום של אושר עד דמעות; על לחיי האמהות; המפזמות בגנים שירי חיבה.; כי עדיין קיימים; בעולם הזה ימים; שצוחקים בם, פשוט ללא סיבה.; 